Tulisan Paku

Tulisan paku marupakan gambar banda-banda atawa lambang-lambang nang di pakai oleh paradaban-paradaban Mesopotamia gasan mangirim atawa manarima pasan. Tulisan paku biasanya tadiri matan goresan atawa lambang-lambanh nang diturihakan di tanah liat basah, nang pacangan awet imbah tanahnya karing.

Tulisan paku kamungkinan ba'asal matan padagangan, hal ini dibuktiakan lawan ditamuakannya tulisan paku paling tuha nang ditamuakan di wadah nang dikirim padagang ka padagang nang lain, mananda'akan apa nang ada dalam wadah wan jumlahnya. Pasan-pasan nang kaya ngitu mambada'i urang nang manarima tahu apa nang ditarimanya.

Tulisan paku nang pamulaan mancakup lambang-lambang nang biasa didagangakan di dairah sana. Lambang-lambang nang ditulis kada parsis sama lawan banda nang diwakili. Nang mambari bantuk gasan tulisan paku lain kamiripan  antara lambang wan barang, tatapi kanyamanan wan kahancapan maulah lambang. Karena cara maulahnya lawan batang nang runcing nang digoresakan ka tanah liat, maka garis wan bantuk paku-lah nang dipakai.

Catatan Batis